Saitualah District Level Monitoring Committee on Mission Organic Value Chain Development for North East Regions(MOVCD-NER) meeting vawi -1na nei,"1320/2024-2025 Dated Saitual the 25th July 2024 : Vawiin khan Dr Lalngura Tlau, Saitual DC hovin Saitual DC Chamber- ah District Level Monitoring Committee on Mission Organic Value Chain Development for North East Regions(MOVCD-NER)  din a ni a, hetah hian Pu Jacob Lalmalsawma DHO leh Pu A Lalhmachhuana, DAO te chu member niin MOVCD-NER 4th phase atan District level atanga hmalak dan tur an ngaihtuah ho a ni. Thutkhawmnaah hian Chairman, Dr Lalngura Tlau chuan mipuite tan Central Ministry hnuaia hmalakna tha tak tak awm thin chu lawmawm a tih rualin Organic thlai thar ei chu mihring tan tha hle mah se organic tak tak thar erawh a harsat tawh thu leh thar an tlem tawh thu sawiin thar chhuah a  tlem chuan man to zawka hralh a ngai thin a, chu chu mipuite tan phurrit a tling thin a ni a ti. MOVCD-NER hi 100% Government of India in an tum  a, 2015-1016 atanga tan a ni. Phase 1 leh 2 hi zawh tawh niin phase 3 na kalpui mek pawh tawp tep tawhin, phase 4na kalpui dan tur chungchang ngaihtuah zui a ni. 1st,2nd,3rd phase ah saitual district chhung atangin FPO(Farmer Producer Organisation)pathum Zaupui Organic Producer Company Ltd, Mawmrang Organic Farmers Producer Company Ltd,Hliappui Species Producer Company Ltd te an awm a,heng pathumte hi state in enkawlin, 4th phase atan hian FPO thar la ruahman tur a ngaih a ni a, District Level Monitoring committee in  enkawl zui tura tih a ni. Attachment Loading attachment...",Dated: 25 th Jul 24 4:47 PM,https://dipr.mizoram.gov.in/post/saitualah-district-level-monitoring-committee-on-mission-organic-value-chain-development-for-north-east-regionsmovcd-ner-meeting-vawi-1na-nei